ჰორნი-ცერეკევი

ჰორნი-ცერეკევი — ქალაქი ჩეხეთის რესპუბლიკის ვისოჩინის მხარეში, ქალაქი პელჰრჟიმოვის რაიონში მდებარეობს.

ადმინისტრაციული დაყოფა
ჰორნი-ცერეკევი ხუთი მუნიციპალური ნაწილისგან შედგება:

ჰორნი-ცერეკევი
ხრასტოვი
ჰრჟიბეცი
ტეშნოვი
ტუროვკა

სახელწოდება
დასახლება თავდაპირველად ლიჩკოვიცე ეწოდებოდა, ეს სახელწოდება დამფუძნებლის — -ის სახელიდან იყო წარმოებული. მოგვიანებით მას ეწოდა ციერკევი, რაც ძველ ჩეხურ ენაში „ეკლესიას“ ნიშნავს. შემდგომში სახელმა ფორმა შეიცვალა და გახდა ცერეკევი, ხოლო მოგვიანებით დაემატა ჰორნი („ზემო“).

გეოგრაფია
ჰორნი-ცერეკევი პელჰრჟიმოვიდან სამხრეთ-აღმოსავლეთით, დაახლოებით 14 კილომეტრში მდებარეობს. რეგიონალურ დედაქალაქ იჰლავიდან დაახლოებით 19 კილომეტრითაა დაცილებული. ქალაქის ტერიტორიაზე მიედინება მდინარე იჰლავა.

მუნიციპალიტეტის ტერიტორია კრჟემეშნიკის მთიანეთშია განლაგებული, ხოლო მდინარე იჰლავის მარცხენა ნაპირზე მდებარე მცირე ნაწილი ვრცელდება კრჟიჟანოვის მთიანეთში. მისი მუნიციპალიტეტის ტერიტორიაზე მდებარე ყველაზე მაღალი წერტილის სიმაღლე 713 მეტრია ზღვის დონიდან.

ისტორია
ჰორნი-ცერეკევის დაარსების ზუსტი ისტორიული ჩანაწერები არ შემორჩენილა. ქალაქის შესახებ პირველი წერილობითი წყარო 1361 წლით თარიღდება. დასახლებას საფუძველი დაუდო ადგილობრივმა ლიჩეკმა, რის შემდეგაც მას ლიჩკოვიცე უწოდეს. მოგვიანებით სოფელმა ეკლესიის სახელწოდება მიიღო, რომელიც თავდაპირველად ხის იყო.

 საუკუნეში დასახლება ჩეხეთის სამეფოს უმაღლესმა მარშალმა ბეხინელმა დობეშმა გააფართოვა. მან ჰორნი-ცერეკვს მიანიჭა ქალაქის უფლებები: ადმინისტრაციული ორგანოები, სასამართლო იურიდიქცია, სასწავლო-სააკადემიური მოვალეობები ეკლესიური წესების შესაბამისად, ასევე უფლება თავდაცვითი ნაგებობების აღმართვისა. დობეშმა ქალაქში წყლის არხებით შემოსაზღვრული ციხესიმაგრე ააგო.

ქალაქის სიმბოლიკის შექმნაზე დიდი ხნის განმავლობაში მსჯელობდნენ. მისი მფლობელი ლიჩეკი გამოირჩეოდა განსაკუთრებული ძალით და შიშველი ხელებით მარტივად იჭერდა ველურ ცხოველებს. მან თავისი სიძლიერე გერბზე გარეული ღორის თავის დატანით სიმბოლურად გამოსახა, რომელიც მომავალში მისი საგვარეულო ოჯახის ჰერალდიკის ნაწილი გახდა. ძველ, ისტორიულად შემორჩენილ ბეჭდებზე ღორის თავი დათვის თავსაც ჰგავდა.

დავა გერბზე გამოსახული გარეული ღორისა თუ დათვის თავზე საუკუნეების მანძილზე გაგრძელდა. საბოლოო გადაწყვეტილება, გარეული ღორი ყოფილიყო თუ დათვი, 1998 წლის ივნისში ჩეხეთის პარლამენტის ჰერალდიკისა და ვექსილოლოგიის კომიტეტმა მიიღო. კომიტეტის განკარგულების მიხედვით, ჰორნი-ცერეკევის სიმბოლო ასე გამოიყურება: წითელ ფონზე დატანილია ბუნებრივი ფერის გარეული ღორის თავი, მის ზედა ნაწილში ოქროს გასაღებით გადაკვეთილია კბილი.

ღირსშესანიშნაობები
ჰორნი-ცერეკევში მდებარე ღვთისმშობლის ხარების ეკლესიის შესახებ ყველაზე ძველი წერილობითი ცნობები 1384 წლით თარიღდება, როდესაც იგი უკვე მოხსენიებულია როგორც სამრევლო ეკლესია. საუკუნის ბოლოს აღდგა ეკლესიის პრესბიტერიუმის კამარა და შეკეთდა მთავარი ნავი. 1547–1562 წლებში თავდაპირველად ერთნავიანი ტაძარი სამნავიანად გადააკეთეს. შემდგომი ცვლილებები ბაროკოს ეპოქაში განხორციელდა, კერძოდ 1631 და 1763 წლებში.

ჰორნი-ცერეკევის სასახლე მდებარეობს ზამეჩკის ტბორის ნაპირზე და აშენდა საუკუნის მეორე ნახევარში, მისი თავდაპირველი ციხე-კოშკი რენესანსულ სასახლედ გადააკეთეს. თანამედროვე იერი შენობამ მიიღო 1734 წელს დასრულებული რეკონსტრუქციის შედეგად. სასახლე წარმოადგენს სამფრთიან, ორსართულიან ნაგებობას არარეგულარული გეგმით, რომლის შიდა ეზოში ამოშენებული არკადებია. 1994 წლიდან იგი კერძო საკუთრებაშია. სასახლეს ჩაუტარდა სრული რეკონსტრუქცია, თუმცა ინტერიერი დამთვალიერებლებისთვის დახურულია.

ქალაქის სხვა ღირსშესანიშნაობებს შორის აღსანიშნავია წმინდა იან ნეპომუცკის ქანდაკება მთავარ მოედანზე, აგრეთვე საუკუნის გრანიტის „ბოჟი-მუკა“ — მცირე საკრალური ნაგებობა, რომლის ქვის სვეტზე ერთსხივიანი მეტალის ჯვარია აღმართული და მისი ფორმაც ამ რეგიონისთვის დამახასიათებელია. იმავე საუკუნეს მიეკუთვნება ყოვლადწმინდა სამების სკულპტურული ჯგუფიც, რომელიც ქალაქის ცენტრთან ახლოს დგას გრანიტის სვეტზე და 2000 წელს აღადგინეს.

ტომაშ გარიგ მასარიკის სახელობის მოედანზე მდებარეობს შადრევანი და მოქმედი სამრევლო სახლი. ქალაქში ასევე დგას წმინდა იოანე ნათლისმცემლის ეკლესია. საუკუნის მეორე ნახევარში აშენდა შენობა, სადაც დღეს ფუნქციონირებს სასტუმრო „რუსტიკალი“; 1996 წელს იგი სრულად განახლდა და ამჟამად სტუმრებს სამვარსკვლავიან მომსახურებას სთავაზობს, საერთო ჯამში 96 საწოლიანი ნომრებით.

ქალაქის მიმდებარედ მდებარეობს დატბორილი კარიერი, რომელიც ყოფილი ქვის სამტეხლოს ადგილზე მას შემდეგ წარმოიშვა, რაც საუკუნის 1980-იან წლებში მოპოვება შეწყდა. წყლის სიღრმე აქ მაქსიმუმ 22 მეტრს აღწევს, ხოლო საშუალოდ დაახლოებით 11 მეტრია. ჰორნი-ცერეკევის სიახლოვეს ასევე მდებარეობს ყოფილი არქიეპისკოპოსის სამეურნეო კომპლექსი, ცნობილი როგორც ბრაინერის ეზო.
ცნობილი ადამიანები
იოზეფ შეინოსტი (1878–1941) — აკადემიური მოქანდაკე და მედალოსანი.
ოტაკარ ზაჰალკა (1891-1942) — სამხედრო გენერალი
იან პერნიკარჟი (1903–1976) — ჩეხოსლოვაკიის არმიის მფრინავი და ოფიცერი.
იოზეფ დვორჟაკი (დაბ. 1942) — მსახიობი, ქალაქის საპატიო მოქალაქე.
დენისა კრჟიჟოვა (დაბ. 1994) — ჰოკეის მოთამაშე

ფოტოგალერეა